Dieter F. Uchtdorf
Naša ochota činiť pokánie ukazuje našu vďačnosť za Boží dar a za Spasiteľovu lásku a Jeho obetovanie sa za nás. Prikázania a kňazské zmluvy vytvárajú test viery, poslušnosti a lásky k Bohu a Ježišovi Kristovi, dokonca čo je dôležitejšie, poskytujú nám príležitosť zakúsiť lásku od Boha a obdržať plnú mieru radosti v tomto živote aj v živote, ktorý príde. …
Pamätajte: nebesia nebudú naplnené tými, ktorí nikdy neurobili chyby, ale tými, ktorí si uvedomili, že sú mimo kurzu a ktorí napravili svoje cesty a vrátili sa späť do svetla pravdy evanjelia.
Čím viac si vážime slová prorokov a aplikujeme ich, tým lepšie spoznáme, keď sa budeme odkláňať z kurzu – dokonca aj keď to bude otázka iba niekoľkých stupňov.
„Otázka niekoľkých stupňov“ Generálna konferencia, apríl 2008
„Výzva k pokániu je málokedy hlasom napomenutia, je to skôr milujúce naliehanie otočiť sa a znova sa „obrátiť“ k Bohu. Milujúci Otec a Jeho Jednorodený Syn nás pozývajú, aby sme sa stali niečím viac než sme, aby sme dosiahli vyšší stupeň života, zmenili sa a pociťovali radosť z dodržiavania prikázaní. Ako učeníci Krista sa radujeme v požehnaní pokánia a radosti z odpustenia. Stávajú sa našou súčasťou, vytvárajúc spôsob, akým myslíme a cítime. …
Pre väčšinu je pokánie tiché a súkromné, dennodenné vyhľadávanie Pánovej pomoci k potrebným zmenám.
Pre väčšinu je pokánie viac cestou ako jednorazovou udalosťou. Nie je to ľahké. Zmena je náročná. Vyžaduje beh proti vetru, plávanie proti prúdu. Ježiš povedal: „Ak niekto chce ísť za mnou, nech zaprie sám seba, vezme svoj kríž a nasleduje ma.“ Pokánie je odvrátenie sa od takých vecí ako nečestnosť, pýcha, hnev a nečisté myšlienky; a obrátenie sa k takým veciam ako sú láskavosť, nesebeckosť, trpezlivosť a duchovnosť. Je to opätovné „obrátenie“ sa k Bohu. …
Pokánie nás nielen mení, ale tiež požehnáva naše rodiny a tých, ktorých milujeme. So svojím čestným pokáním, v čase stanovenom Pánom, nás Pánovo otvorené náručie nielenže ovinie, ale vojde aj do životov našich detí a ďalších generácií. Pokánie vždy znamená, že pred nami leží veľké šťastie.
„Čiňte pokánie … aby som vás mohol uzdraviť“, Generálna konferencia október 2009